2004R0214 — LT — 20.05.2004 — 001.003

Šis dokumentas yra skirtas tik informacijai, ir institucijos nėra teisiškai atsakingos už jo turinį

►B KOMISIJOS REGLAMENTAS (EB) Nr. 214/2004 2004 m. vasario 6 d. nustatantis vyšnių prekybos standartą (OL L 036, 7.2.2004, p.6)

iš dalies keičiamas:





pataisytas:









▼B

KOMISIJOS REGLAMENTAS (EB) Nr. 214/2004

2004 m. vasario 6 d.

nustatantis vyšnių prekybos standartą







EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1996 m.spalio 28 d. Tarybos reglamentą (EB) Nr. 2200/96 dėl bendro vaisių ir daržovių rinkos organizavimo ( 1 ), ypač į jo 2 straipsnio 2 dalį, kadangi: (1) Vyšnios yra vienas iš produktų, išvardytų Reglamento (EB) Nr. 2200/96 I priede, kuriems reikia priimti standartus. Aiškumo sumetimais 1987 m. kovo 30 d. Komisijos reglamentas (EB) Nr. 899/87, nustatantis vyšnių kokybės standartus ( 2 ), kuris yra kelis kartus iš dalies keistas, turėtų būti panaikintas ir pakeistas kitu reglamentu. Tuo tikslu, taip pat siekiant išlaikyti skaidrumą pasaulio rinkoje, reikėtų atsižvelgti į JT/EEK standartą FFV-13 dėl vyšnių prekybos ir kokybės kontrolės, kurį rekomendavo Jungtinių Tautų Europos ekonominės komisijos (JT/EEK) Gendančių produktų ir kokybės plėtros standartizavimo darbo grupė. (2) Taikant šiuos naujus standartus iš rinkos būtų pašalinti nepatenkinamos kokybės produktai, auginimas ir gamyba būtų priderinti prie vartotojų reikalavimų ir būtų palengvinta prekyba sąžiningos konkurencijos pagrindais ir tokiu būdu būtų lengviau padidinti pelningumą. (3) Standartai taikomi visuose prekybos etapuose. Vežimas dideliais nuotoliais, sandėliavimas tam tikrą laikotarpį ir įvairūs su produktais atliekami procesai gali paskatinti produktų prastėjimą dėl juose vykstančių biologinių procesų arba jų gendančio pobūdžio. Į tokį prastėjimą būtina atžvelgti, taikant standartą visuose po išsiuntimo vykstančiuose prekybos etapuose. (4) Kadangi aukščiausios klasės produktai turi būti ypač rūpestingai rūšiuojami ir pakuojami, jų atveju reikia atsižvelgti tik į tai, ar jie pakankamai švieži ir neapvytę. (5) Šiame reglamente numatytos priemonės atitinka Šviežių vaisių ir daržovių vadybos komiteto nuomonę, kadangi: PRIĖMĖ ŠĮ REGLAMENTĄ:







1 straipsnis

Vyšnių, klasifikuojamų KN kodu 0809 20, prekybos standartas pateikiamas priede.

Standartai taikomi visuose prekybos etapuose Reglamento (EB) Nr. 2200/96 nustatytomis sąlygomis.

Tačiau prekybos etapuose po išsiuntimo produktai gali būti ne visai tokie švieži ir neapvytę, kaip reikalauja standartas; produktuose; priskiriamuose kitoms, nei aukščiausia klasė gali būti pastebimas šioks toks suprastėjimas dėl juose vykstančių procesų ir jų savybės gesti.

2 straipsnis

Reglamentas (EEB) Nr. 899/87 panaikinamas.

3 straipsnis

Šis reglamentas įsigalioja 20-tą dieną nuo jo paskelbimo Europos Sąjungos oficialiajame leidinyje.

Šis reglamentas yra privalomas visas ir tiesiogiai taikomas visose valstybėse narėse.









PRIEDAS

VYŠNIŲ STANDARTAS

I. PRODUKTO APIBRĖŽIMAS

Šis standartas taikomas veislių (atmainų), išvestų iš Prunus avium L., Prunus cerasus L., vyšnioms arba jų hibridams, kurios vartotojui teikiamos šviežios, išskyrus vyšnias, skirtas pramoniniam perdirbimui.

II. NUOSTATOS DĖL KOKYBĖS

Šio standarto tikslas — apibrėžti jau paruoštų ir supakuotų vyšnių kokybės reikalavimus.

A. Minimalūs reikalavimai

Atsižvelgiant į specialias kiekvienos klasės nuostatas ir leistinus nuokrypius nuo normos, visų klasių vyšnios turi būti:

— nepažeistos,

— šviežiai atrodančios,

— sveikos; produktai, kurie dėl puvimo arba gedimo yra netinkami vartoti, pašalinami,

— tvirtos (pagal veislę),

— švarios, be jokių matomų pašalinių medžiagų,

▼C1

— beveik be kenkėjų,

— beveik nepažeistos kenkėjų,

▼B

— ne perdaug drėgnos išorėje,

— be pašalinio kvapo ir/ar skonio,

— su vaiskočiu ( 3 ).

Vyšnios turi būti atidžiai nuskintos.

Vyšnios turi būti pakankamai subrendusios ir pakankamai prinokusios. Jų subrendimas ir būklė turi būti tokie, kad jos:

— nenukentėtų vežant ir tvarkant,

— paskirties vietą pasiektų tinkamos būklės.

B. Klasifikavimas

Vyšnios klasifikuojamos į tris klases:

i) Aukščiausia klasė Šios klasės vyšnios turi būti ypač geros kokybės. Jos turi būti gerai subrendę ir turėti visus savo veislei būdingus požymius ir spalvą. Jose neturi būti jokių trūkumų, išskyrus labai nedidelius paviršinius odelės trūkumus, jei tie trūkumai nekenkia bendrai produkto išvaizdai, kokybei, išsilaikymo kokybei ir pateikimui pakuotėje.

ii) I klasė Šios klasės vyšnios turi būti geros kokybės. Jos turi turėti savo veislei būdingus požymius. Tačiau jos gali turėti tokius trūkumus, su sąlyga, kad tie trūkumai nekenkia bendrai produkto išvaizdai, kokybei, išsilaikymo kokybei ir pateikimui pakuotėje: — nedidelius formos trūkumus, — nedidelius spalvos trūkumus. Jos turi būti be nudegimų, įtrūkimų, sumušimų ar krušos padarytų pažeidimų.

iii) II klasė Šiai klasei priskiriamos vyšnios, kurių negalima priskirti aukštesnėms klasėms, bet jos tenkina būtiniausius pirmiau nurodytus reikalavimus. Leistini šie trūkumai, su sąlyga, kad vyšnios išlaiko esmines kokybės, išsilaikymo kokybės ir pateikimo charakteristikas: — formos ir spalvos trūkumai su sąlyga, kad jos nepraranda savo veislei būdingų požymių, — maži, užgiję paviršiniai randai, kurie stipriai negadina vyšnių išvaizdos ar jų išsilaikymo.

III. NUOSTATOS DĖL DYDŽIO

Dydis nustatomas pagal didžiausią vaisiaus vidurio skersmenį. Vyšnių minimalus dydis turi būti:

— Aukščiausia klasė: 20 mm,

— I ir II klasės: 17 mm.

IV. NUOSTATOS DĖL LEISTINŲ NUOKRYPIŲ

Kiekvienai pakuotei leidžiami kokybės ir dydžio nuokrypiai nuo nurodytos klasės reikalavimų.

A. Kokybės nuokrypiai

i) Aukščiausia klasė

Vyšnios, kurios netenkina šios klasės reikalavimų, bet tenkina I klasės reikalavimus, arba, išimties tvarka, neviršija pastarosios klasės leistinų nuokrypių, gali sudaryti 5 % viso vyšnių skaičiaus ar svorio, išskyrus pernokusias vyšnias. Šio leistino nuokrypio ribose gali būti ne daugiau kaip 2 % iš viso įtrūkusių ir/ar sukirmijusių vaisių.

ii) I klasė

Vyšnios, kurios netenkina šios klasės reikalavimų, bet tenkina II klasės reikalavimus, arba, išimties tvarka, neviršija pastarosios klasės leistinų nuokrypių, gali sudaryti 10 % viso vyšnių skaičiaus ar svorio. Šio leistino nuokrypio ribose gali būti ne daugiau kaip 4 % iš viso įtrūkusių ir/ar sukirmijusių vaisių.

Be to, leistina, kad būtų 10 % vyšnių be vaiskočių, jei nėra pažeista jų odelė ir iš jų labai nesisunkia sultys.

iii) II klasė

Vyšnios, kurios netenkina nei šios klasės, nei minimalių reikalavimų, gali sudaryti 10 % viso vyšnių skaičiaus ar svorio, išskyrus vaisius, pažeistus puvinio ar kitaip sugedusius ir dėl to netinkamus vartoti. Šio leistino nuokrypio ribose gali būti ne daugiau kaip 4 % iš viso pernokusių ir/ar įtrūkusių ir/ar sukirmijusių vaisių. Ne daugiau kaip 2 % visų vaisių gali būti pernokę.

Be to, leistina, kad būtų 20 % vyšnių be vaiskočių, jei nėra pažeista jų odelė ir iš jų labai nesisunkia sultys.

B. Dydžio nuokrypiai

Visoms klasėms: Vyšnių, kurios neatitinka nurodytų minimalių reikalavimų, gali būti 10 % viso vyšnių skaičiaus ar svorio su sąlyga, kad jų skersmuo yra ne mažesnis kaip:

— 17 mm aukščiausios klasės,

— 15 mm I ir II klasės.

V. NUOSTATOS DĖL PATEIKIMO

A. Vienodumas

Kiekvienos pakuotės turinys turi būti vienodas ir joje turi būti tos pačios kilmės, veislės ir kokybės vyšnios. Uogos turi būti vienodo dydžio.

Be to, aukščiausios klasės vyšnios turi būti vienodos spalvos ir vienodai prinokusios.

Matomoji pakuotės turinio dalis turi atitikti visą pakuotės turinį.

Nepaisant šiame punkte pirmiau nurodytų nuostatų, produktai, kuriems taikomas šis reglamentas, pardavimo pakuotėse, kurių grynas svoris yra trys ar mažiau kilogramų, ►C1 gali būti sumaišyti su kitų rūšių šviežiais vaisiais ir daržovėmis, jei laikomasi Komisijos reglamento (EB) Nr. 48/2003 nustatytų sąlygų ( 4 ). ◄

B. Pakavimas

Vyšnios turi būti supakuotos taip, kad būtų tinkamai apsaugotos.

Medžiagos, naudojamos pakuotės viduje, turi būti naujos, švarios ir tokios kokybės, kad apsaugotų produktą nuo išorinio ar vidinio sužalojimo. Medžiagos, o ypač popierius ar spaudai su prekės žymomis gali būti naudojamos, jei spausdinant ar ženklinant buvo naudojamas netoksinis rašalas ar klijai.

Pakuotėse negali būti jokių pašalinių medžiagų.

▼M1

Lipdukai, klijuojami ant kiekvienos prekės atskirai, turi būti tokie, kad juos nuėmus neliktų matomų klijų žymių ir defektų ant prekės paviršiaus.

▼B

VI. NUOSTATOS DĖL ŽYMĖJIMO

Ant kiekvienos pakuotės raidėmis ant tos pačios pusės, įskaitomai, neištrinamai ir iš išorės gerai matomai turi būti nurodyta tokia informacija:

A. Identifikacija

Pakuotojas ir (arba) siuntėjas: pavardė (pavadinimas) ir adresas arba oficialiai išduotas ar priimtas kodas. Tačiau tais atvejais, kai naudojamas kodas, arti prie kodo ženklo turi būti nuoroda „pakuotojas ir (arba) siuntėjas“ (ar atitinkamas sutrumpinimas).

B. Produkto pobūdis

— „Vyšnios“, kai turinys nematomas iš išorės,

— „Rūgščios vyšnios“ atitinkamais atvejais,

— „Picota“ ar lygiavertis pavadinimas atitinkamais atvejais,

— veislės pavadinimas (pasirinktinai).

C. Produkto kilmė

Kilmės šalis ir pasirinktinai rajonas, kur išauginta, arba nacionalinis, regioninis ar vietinis vietovardis.

D. Prekybinės specifikacijos

Klasė

E. Oficiali kontrolės žyma (pasirinktinai).